
R E F E R A T   D E   A P R O B A R E
privind aprobarea bugetului de venituri şi cheltuieli pe anul 2026 pentru 
fondul forestier,  proprietate  publică a Municipiului Brad



Municipiul Brad deţine în proprietate o suprafață totală de 510,9 hectare teren cu vegetaţie forestieră în UP 2 Brad, bazinet Valea Bradului şi în UP 3 Baia de Criş, bazinet Birtin 
Administrarea fondului forestier deținut în proprietate de către unitățile administrative se face în conformitate cu prevederile Legii nr. 331/2024 privind Codul Silvic, cu modificările și completările ulterioare și a Regulamentului de valorificare a masei lemnoase din fondul forestier, proprietate publică, aprobat prin Hotărârea Guvernului nr. 715/2017, actualizată, cu modificările și completările ulterioare.
În acest sens, Municipiul Brad a încheiat Contractul de administrare nr. 1237/31.01.2020  pentru o perioadă de 10 ani, respectiv 01.01.2020 – 31.12.2029.  Anexa nr. 2 a acestui contract este constituită de Bugetul de venituri și cheltuieli anual pentru fondul forestier, proprietate publică a Municipiului Brad, administrat de către Ocolul Silvic Brad. 
	Potrivit prevederilor  art. 13 alin. (6) din Codul Silvic, republicat ”Ocoalele silvice de regim întocmesc bugetul anual de venituri şi cheltuieli care se aprobă de organele deliberative ale proprietarului/ asociaţiei de proprietari care a constituit ocolul silvic, după caz, până la data de 31 martie a anului în curs”.
	Astfel, administrarea fondului forestier a perdelei forestiere de protecție se realizează pe bază de buget de venituri și cheltuieli, întocmit anual de către Direcția Silvică Hunedoara – Ocolul Silvic Brad, în luna decembrie a fiecărui an, pentru anul următor.
	Bugetul de venituri și cheltuieli se fundamentează, analitic, pe cele două componente - venituri și cheltuieli pentru fiecare an de aplicare a amenajamentului sau a  contractului de administrare  a perdelei forestiere de protecție - astfel:
		1. Venituri  din valorificarea lemnului pe picior și fasonat. 
În conformitate cu Lista de partizi și prețurile pe picior a masei lemnoase aferente partizilor din lista de partizi pentru anul 2026, rezultă un venit de 1.406.000 lei.
		2. Cheltuieli de administrare.
Direcția Silvică Hunedoara a comunicat limitele minime și maxime ale valorii tarifelor de administrare pentru anul 2026. Pentru Ocolul Silvic Brad s-a stabilit pentru anul 2025 tariful de 202 lei/ha, adică tariful minim. În acest context, valoarea cheltuielilor de administrare  pentru suprafața de 510,9 ha este de 103.202 lei.
		3. Cheltuieli cu fondul de conservare și fondul de mediu.
Conform calculelor, pentru masa lemnoasă estimată a se exploata în anul 2026, rezultă o cheltuială de 124.640 lei pentru fondul de conservare și 14.902 lei pentru fondul de mediu.        
Cheltuiala pentru fondul de conservare va deveni venit în anul 2027 și va putea fi folosit de către Municipiul Brad.
	Conform celor prezentate, rezultă că anul 2026 se va încheia cu un PROFIT de 308.256 lei.
 	În contextul celor de mai sus și ținând cont de adresa nr. 10461/04.12.2025, înregistrată la Primăria Municipiului Brad sub nr. 51892/08.12.2025, prin care Direcția Silvică Hunedoara -  Ocolul Silvic Brad a înaintat spre aprobare bugetul de venituri şi cheltuieli pe anul 2026 pentru fondul forestier, proprietate publică a Municipiului Brad,  am inițiat prezentul proiect de hotărâre prin care am propus aprobarea celor solicitate și îl supun spre dezbatere și aprobare plenului Consiliului Local al Municipiului  Brad în forma prezentată.	
Invoc în susţinerea propunerii mele prevederile art. 13 alin. (6) din Legea nr. 331/2024 privind Codul Silvic, cu modificările și completările ulterioare, ale art. 129 alin. (1), alin. (2) lit. c) și lit. d), alin. (7) lit. s)  din  O.U.G.  nr. 57/2019 privind Codul administrativ, cu modificările şi completările ulterioare, ale Legii nr. 52/2003 privind transparenţa decizională în administraţia publică, republicată, cu modificările și completările ulterioare, ale Legii nr. 554/2004 a contenciosului administrativ, cu modificările și completările ulterioare.

